**SUTARTIES SPECIALIOJI DALIS**

2017-05-16 Nr. 50100/371053

**AB „Energijos skirstymo operatorius“**, pagal Lietuvos Respublikos įstatymus teisėtai įregistruota ir veikianti akcinė bendrovė, juridinio asmens kodas 304151376, PVM mokėtojo kodas LT100009860612, registruotos buveinės adresas Aguonų g. 24, LT-03212, Vilnius, Lietuvos Respublika, duomenys apie kurią kaupiami ir saugomi VĮ Registrų centras, atstovaujama l. e. Apskaitų valdymo departamento direktoriaus pareigas Duomenų ir sąnaudų valdymo skyriaus vadovo Karolio Sabaliausko, veikiančio pagal 2017 m. balandžio 28 d. generalinio direktoriaus įsakymą Nr. P-20 (toliau – Pirkėjas), ir

**UAB ,,Tecnolinės‘‘**, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 303148167, PVM mokėtojo kodas LT100008144812, registruotos buveinės adresas Žeimiu g. 6A-15, Ginkunai, LT-81486 Šiauliu r., Lietuvos Respublika, duomenys apie kurią kaupiami ir saugomi VĮ Registrų centras**,** įmonės direktoriaus Tomo Astrausko, veikiančio pagal uždarosios akcinės bendrovės įstatus (toliau – Tiekėjas),

Pirkėjas ir Tiekėjas kiekvienas atskirai toliau vadinamas Šalimi, bendrai vadinamos Šalimis,sudarė šią prekių pirkimo - pardavimo sutartį (toliau – Sutartis).

1. **SUTARTIES OBJEKTAS (Sutarties BD 4 dalis)**
   1. Tiekėjas įsipareigoja Sutartyje numatytomis sąlygomis perduoti Siaurajuosčius PLC komunikacijos duomenų koncentratorius su integruotais GPRS/3G modemais (toliau – Prekės) Pirkėjui nuosavybės teise ir juos įrengti, suderinti su elektros skaitikliais, vykdyti garantinę priežiūrą, apmokyti darbuotojus dirbti su PLC DC (toliau – Paslaugos), o Pirkėjas įsipareigoja priimti Prekes ir Paslaugas ir sumokėti už jas Tiekėjui Sutartyje nurodytomis sąlygomis ir terminais.
2. **PREKIŲ IR PASLAUGŲ KIEKIS IR KAINA (Sutarties BD 5 dalis)**
   1. Pagal šią Sutartį Pirkėjui tiekiamos Prekės ir teikiamos Paslaugos, aprašytos Techninėje specifikacijoje.
   2. Pagal šią Sutartį Pirkėjui tiekiamos Prekės ir teikiamos Paslaugos pagal poreikį, neviršijant Sutarties SD 2.3 punkte nurodyto maksimalaus Prekių ir Paslaugų kiekio ir Sutarties SD 2.4 punkte nurodytos Prekių kainos (išskyrus atvejus, kai Sutartyje numatytas kainos perskaičiavimas).
   3. Preliminarus Prekių ir Paslaugų kiekis - nurodytas Sutarties SD Priede Nr. 2 ir Techninėje specifikacijoje.
   4. Bendrą Sutarties kainą sudaro 58.080,00 eurų (penkiasdešimt aštuoni tūkstančiai aštuoniasdešimt eurų 00 euro ct), įskaitant PVM. Bendrą Sutarties kainą sudaro:
      1. Sutarties kaina – 48.000,00 eurų (keturiasdešimt aštuoni tūkstančiai eurų 00 euro ct), neįskaitant PVM;
      2. Pridėtinės vertės mokestis (PVM) 21 proc. – 10.080,00 eurų (dešimt tūkstančių aštuoniasdešimt eurų 00 euro ct) .
   5. Vadovaujantis Viešųjų pirkimų tarnybos direktoriaus patvirtinta Viešojo pirkimo – pardavimo sutarčių kainos ir kainodaros taisyklių nustatymo metodika, taikomas kainos apskaičiavimo būdas – fiksuotas įkainis.
   6. Pirkėjas moka Tiekėjui už faktiškai pristatytas Prekes pagal Sutarties SD Priede Nr.2 nurodytus Prekių įkainius. Prekių įkainiai Sutarties galiojimo laikotarpiu nekeičiami.
   7. Sutarties galiojimo laikotarpiu Pirkėjas turi teisę koreguoti perkamų Prekių kiekius, neviršijant Sutarties SD Priede Nr.2 nurodyto maksimalaus Prekių kiekio ir Sutarties SD 2.4 punkte nurodytos Sutarties kainos. Pirkėjas neįsipareigoja nupirkti visą Sutarties SD Priede Nr.2 nurodytą Prekių maksimalų kiekį ar bet kokią jo dalį.
3. **PREKIŲ IR PASLAUGŲ KOKYBĖ (Sutarties BD 6 dalis)**
   1. Prekės ir Paslaugos ir jų kokybė turi atitikti Sutarties BD 6 dalyje ir Techninėje specifikacijoje nurodytus reikalavimus.
   2. Prekėms nustatomas Tiekėjo arba Prekių gamintojo taikomas (nustatomas ilgesnis taikomas terminas) garantijos terminas, tačiau bet kokiu atveju ne trumpesnis kaip 36 mėnesių garantijos terminas, skaičiuojamas nuo Prekių perdavimo-priėmimo akto pasirašymo dienos.
   3. Prekių perdavimo - priėmimo ar Garantinio laikotarpio metu pastebėtiems trūkumams šalinti nustatomas 2 darbo dienų terminas.
   4. Prekių ir suteiktų Paslaugų trūkumais laikomi neatitikimai Techninės specifikacijos reikalavimams ir teisės aktams, reglamentuojantiems Prekių/ Paslaugų kokybę ir (ar) tiekimą.
   5. Už nustatytų Prekių ir Paslaugų trūkumų nepašalinimą per Sutarties SD 3.3 punkte nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo trūkumų turinčių Prekių kainos dydžio delspinigius už kiekvieną uždelstą dieną, tačiau bet kokiu atveju ne mažiau kaip 20,00 eurų už visą vėlavimo laikotarpį.
   6. Prekių garantijos laikotarpiu, Tiekėjas, nesuremontavęs Prekių per Techninės specifikacijos 5.2.2.3 punkte nustatytą terminą, Pirkėjui pareikalavus, moka Pirkėjui 20,00 eurų baudą už kiekvieną uždelstą dieną.
4. **TIEKĖJO TEISĖ PASITELKTI TREČIUOSIUS ASMENIS (SUBTIEKIMAS), JUNGTINĖ VEIKLA (Sutarties BD 8 dalis)**
   * 1. Tiekėjas Sutarčiai vykdyti neturi teisės pasitelkti Subtiekėjų.
5. **PREKIŲ PRISTATYMO TERMINAI IR PERDAVIMO - PRIĖMIMO TVARKA (Sutarties BD 9 dalis)**
   1. Tiekėjas įsipareigoja Pirkėjo atskirame užsakyme nurodytas Prekes pristatyti ir įrengti per terminą nurodytą Techninės specifikacijos 6.1 punkte.
   2. Prekių pristatymo ir Paslaugų suteikimo galimos vietos nurodytos Techninės specifikacijos 4 dalyje ir 5.2.1.1 punkte. Konkreti užsakomų Prekių pristatymo Paslaugų suteikimo vieta nurodoma teikiant užsakymą pagal šią Sutartį.
   3. Kartu su Prekėmis pateikiami dokumentai, nurodyti Techninės specifikacijos 7 punkte.
   4. Už vėlavimą pristatyti Prekes ir suteikti Paslaugas per Sutarties SD 5.1 nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo vėluojamų pristatyti Prekių ir Paslaugų kainos dydžio delspinigius už kiekvieną uždelstą dieną (tačiau bet kokiu atveju ne mažiau kaip 70,00 eurų už visą vėlavimo laikotarpį).
   5. Rangovas nepašalinęs gedimų per terminą nurodytą Techninės specifikacijos 5.2.2.3 punkte, Pirkėjui pareikalavus, moka Pirkėjui 0,05 procentų nuo sugedusių Prekių kainos dydžio delspinigius už kiekvieną uždelstą dieną (tačiau bet kokiu atveju ne mažiau kaip 70,00 eurų už visą vėlavimo laikotarpį).
   6. Tiekėjas, nepravedęs mokymų, per Techninės specifikacijos 6.2 punkte nustatytą terminą, Pirkėjui pareikalavus, moka Pirkėjui 50,00 eurų baudą už kiekvieną uždelstą dieną.
   7. Už vėlavimą pateikti informaciją, nurodytą Techninės specifikacijos 5.2.3.1 ar 7.1.3 punktuose per jame nurodytą terminą, Pirkėjui pareikalavus, moka Pirkėjui 100,00 eurų baudą už kiekvieną uždelstą dieną.
   8. Už vėlavimą pateikti informaciją, nurodytą Techninės specifikacijos 5.2.3.2 punkte per jame nustatytą terminą Tiekėjas ar Tiekėjui nepateikus techninės specifikacijos 7.1.1, 7.1.2 punktuose nurodytos dokumentacijos, Pirkėjui pareikalavus, moka Pirkėjui 20,00 eurų baudą už kiekvieną uždelstą dieną.
6. **MOKĖJIMAI, PINIGINĖS PRIEVOLĖS IR SULAIKYMAI (Sutarties BD 11 dalis)**
   1. Pirkėjas sumoka Tiekėjui už kokybiškas faktiškai pristatytas Prekes ir suteiktas Paslaugas, per 60 (šešiasdešimt) kalendorinių dienų nuo PVM sąskaitos faktūros ar kito tipo priklausančio išrašyti ir Pirkėjui pateikti dokumento, atitinkančio PVM sąskaitos faktūros turinį ir tikslą (toliau – Sąskaita) gavimo dienos, pagal atitinkamus įkainius nurodytus Sutarties Priede Nr. 2.
   2. Tiekėjas Prekių ir Paslaugų perdavimo – priėmimo aktą Pirkėjui pateikia Prekes sumontavęs, sukonfigūravęs, suderinęs. Perdavimo - priėmimo aktą Pirkėjas pasirašys tik tuo atveju, jeigu Pirkėjas per Techninės specifikacijos 5.2.1.9. punkte nurodytą terminą nenustatys atliktų montavimo darbų ar PLC DC trūkumų ir tik po to kai įsitikins kad PLC DC korektiškai veikia (t.y. Pirkėjas naudodamasis Tiekėjo pateikta informacija įsitikins. kad PLC DC sėkmingai integravosi į Pirkėjo AAS ir renka į ją skaitiklių duomenis). Pirkėjui pasirašius perdavimo – priėmimo aktą, Tiekėjas per 5 darbo dienas pateikia Pirkėjui Sąskaitą už faktiškai pristatytas Prekes ir suteiktas Paslaugas.
7. **SUTARTIES ĮSIGALIOJIMAS IR GALIOJIMAS (Sutarties BD 2.1 punktas)**
   1. Ši Sutartis įsigalioja nuo Sutarties pasirašymo ir galioja iki visiško Sutartinių įsipareigojimų įvykdymo, bet ne ilgiau kaip 3 (trejus) metus.
8. **SPECIALIOSIOS SĄLYGOS**
   1. Tiekėjas, tinkamai įvykdęs savo sutartinius įsipareigojimus ir nesuėjus numatytam atsiskaitymo su juo terminui, turi teisę kreiptis į Pirkėją dėl paskolos, kurios suma neviršytų jam mokėtino atlyginimo atskaičius už paskolą mokėtinų palūkanų, jei priskaityta – delspinigių ir baudų, suteikimo.

## Pirkėjas, suteikęs Tiekėjui Sutarties SD 8.2 punkte nurodytą paskolą, turi teisę atlikti vienašališką grąžintinos paskolos sumos įskaitymą į pagal Sutarties SD nustatytą Tiekėjui mokėtiną atlyginimą, t. y. sumažinti Tiekėjui mokėtiną atlyginimą Tiekėjo grąžintinos paskolos sumos dydžiu.

* 1. Sutarties SD 8.2. punkte nurodytos paskolos suteikimas reiškia ne Pirkėjo pareigą, o teisę, kurios įgyvendinimas priklauso išimtinai nuo jo diskrecijos bei Tiekėjo patikimumo ir finansinės padėties, Pirkėjo galimybių suteikti atitinkamą paskolą. Pirkėjo atsisakymas suteikti paskolą negali būti ginčo dalykas ir negali būti skundžiamas.

1. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
   2. Prie Sutarties SD pridedami šie priedai laikomi konfidencialia informacija:
      1. Priedas Nr. 1 – Kontaktiniai adresai pranešimams siųsti ir asmenys, atsakingi už sutarties vykdymą, 1 lapas;
      2. Priedas Nr. 2. – Prekių ir Paslaugų apimtis, kiekis, įkainiai, 1 lapas.
2. **ŠALIŲ REKVIZITAI**

|  |  |
| --- | --- |
| **Tiekėjas**  **UAB Tecnolinės**  Žeimiu g. 6A-15, Ginkunai, LT-81486 Šiauliu r.,  Įmonės kodas: 303148167  PVM kodas: LT100008144812  Direktorius  Tomas Astrauskas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Pirkėjas**  **AB „Energijos skirstymo operatorius“**  Aguonų g. 24, LT-03212 Vilnius  Įmonės kodas: 304151376  PVM kodas: LT100009860612  L. e. Apskaitų valdymo departamento direktoriaus pareigas Karolis Sabaliauskas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

Priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI (Sutarties BD 18.4 punktas)**
   1. Pirkėjo kontaktiniai adresai pranešimams siųsti: adresas -
   2. Tiekėjo kontaktiniai adresai pranešimams siųsti: adresas - .
2. **KONTAKTINIAI ASMENYS (Sutarties BD 18.5 punktas)**
   1. Pirkėjo atstovų, kurie bus atsakingi už šios Sutarties vykdymą, kontaktai:
   2. Tiekėjo atstovų, kurie bus atsakingi už šios Sutarties vykdymą, kontaktai:

|  |  |
| --- | --- |
| **Tiekėjas**  **UAB Tecnolinės**  Žeimiu g. 6A-15, Ginkunai, LT-81486 Šiauliu r.,  Įmonės kodas: 303148167  PVM kodas: LT100008144812  Direktorius  Tomas Astrauskas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Pirkėjas**  **AB „Energijos skirstymo operatorius“**  Aguonų g. 24, LT-03212 Vilnius  Įmonės kodas: 304151376  PVM kodas: LT100009860612  L. e. Apskaitų valdymo departamento direktoriaus pareigas Karolis Sabaliauskas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

Priedas Nr. 2

**Prekių, paslaugų apimtis, kiekis, įkainiai**

|  |  |  |  |
| --- | --- | --- | --- |
| **Eil.** | **Pirkimo objektas** | **Maksimalus kiekis sutarties galiojimo laikotarpiu ne daugiau kaip, vnt.** | **1 vienėto įkainis EUR be PVM** |
| 1. | Siaurajuosčius PLC komunikacijos duomenų koncentratorius su integruotais GPRS/3G modemais | 75 |  |
| 2. | Siaurajuosčių PLC komunikacijos duomenų koncentratorių su integruotais GPRS/3G modemais montavimo darbai | 75 |  |

|  |  |
| --- | --- |
| **Tiekėjas**  **UAB Tecnolinės**  Žeimiu g. 6A-15, Ginkunai, LT-81486 Šiauliu r.,  Įmonės kodas: 303148167  PVM kodas: LT100008144812  Direktorius  Tomas Astrauskas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Pirkėjas**  **AB „Energijos skirstymo operatorius“**  Aguonų g. 24, LT-03212 Vilnius  Įmonės kodas: 304151376  PVM kodas: LT100009860612  L. e. Apskaitų valdymo departamento direktoriaus pareigas Karolis Sabaliauskas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |